
	DETAILPLANEERINGU LÄHTESEISUKOHAD
	ÜLDPLANEERINGU MENETLUSEGA DETAILPLANEERING

	1. NIMETUS
	Metsavere külas Vändra metskond 32 osalise kinnistu detailplaneering

	2. KOOSTAMISE KORRALDAJA
	HUVITATUD ISIK: Riigimetsa Majandamise Keskus (RMK), esindaja Anne Margusoo
TELLIJA: Põhja-Pärnumaa Vallavalitsus
KOOSTAMISE KORRALDAJA: Põhja-Pärnumaa vallavalitsus 
KEHTESTAJA: Põhja-Pärnumaa Vallavolikogu

	3. DETAILPLANEERINGU KOOSTAMISE VAJADUS
	Detailplaneeringu koostamise kohustus tekib kehtiva Kaisma valla üldplaneeringu (ÜP) kohaselt (seletuskiri 2.4 Detailplaneeringu koostamise kohustusega alad ja juhud – kõik tootmismaad ja vajadusel katastriüksuse sihtotstarbe muutmisel.
Põhja-Pärnumaa valla ÜP: seletuskiri 7.1. kohalik omavalitsus võib algatada detailplaneeringu kaalutlusotsuse alusel: antud juhul ca 248,6 ha suuruse kinnistu osale tootmis- ja ärihoonete kavandamine. 

	4. PLANEERITAVA ALA ULATUS
	63801:001:0037 Vändra metskond 32, Metsavere küla, Põhja-Pärnumaa vald
Sihtotstarve: maatulundusmaa 100%; 

PLANEERINGUALA SUURUS : ca 248,6 ha


	5. EESMÄRK JA VASTAVUS ÜLDPLANEERINGULE
	PLANEERINGU EESMÄRK: Detailplaneeringuga soovib taotleja moodustada alale tootmis- ja ärimaa, transpordi- ja tehorajatiste maa krundid ning määrata neile ehitusõigused.
PLANEERINGU VASTAVUS ÜLDPLANEERINGULE: Kehtivas Kaisma valla üldplaneeringus ei ole planeeringualal osaliselt juhtfunktsiooni määratud, osaliselt riigikaitsemaa.
Uues koostatavas Põhja-Pärnumaa valla üldplaneeringus on kinnistul tootmismaa juhtfunktsioon. 
Detailplaneering on kehtivat üldplaneeringut muutev. 


	6. DETAILPLANEERINGU ÜLESANDED
	1. Kinnistu osale võidakse moodustada mitu krunti, mida saab ka hiljem kokku liita.
2. Määrata vajadusel iga krundi hoonestusala ja sellele ehitusõigus, sealhulgas krundi kasutamise sihtotstarve, maksimaalne hoonete arv, hoonete kõrgus ja ehitusalune pindala.
3. Seada planeeritavatele ehitistele olulisemad ehituslikud tingimused ja arhitektuurinõuded, sh kaaluda ja määrata hoonete soovituslikud asukohad ja muud detailplaneeringu koostamisel ilmnevad hoonestamist mõjutavad tingimused.
4. Vajadusel seada krundile tingimused nende ehitiste ehitamiseks, mille ehitamiseks ei ole detailplaneeringu koostamine nõutav.
5. Kavandada iga krundi veega (sealhulgas joogivesi, tulekustutusvesi, vajadusel tarbevesi) varustamise lahendus ning määrata selleks vajalike tehnovõrkude asukohad ning vajadusel servituutide asukohad.
6. Kavandada igal krundil tekkiva heitvee (reovesi ja sademevesi) ärajuhtimise lahendus ning määrata selleks vajalike tehnovõrkude asukohad ning vajadusel servituutide asukohad
7. Kavandada iga krundi elektrienergiaga ja elektroonilise sidega varustamise lahendus ning määrata selleks vajalike tehnovõrkude asukohad ning vajadusel servituutide asukohad. 
8. Kavandada krundile planeeritavate hoonete kütmiseks vajalike tehnovõrkude asukohad ning vajadusel servituutide asukohad. 
9. Kui krundile planeeritakse tehnovõrke, mis tuleb ühendada avalikult kasutatavate tehnovõrkudega, siis määrata nende ühendamise asukohad.
10. Vajadusel määrata krundilt avalikult kasutatavale teele juurdepääsu asukohad ja liikluskorralduse põhimõtted.
11. Lahendada kergliiklustee (vajadusel).
12. Määrata parkimise põhimõtted.
13. Määrata haljastuse ja heakorra põhimõtted.
14. Määrata servituutide vajadus ja asukohad.
15. Määrata vajalikud ehitiste vahelised kujad ja kaitsevööndite ulatus.
16.  Määrata kuritegevuse riske vähendavad tingimused.
17. Seada peamised keskkonnatingimusi tagavad nõuded.

	7. DETAILPLANEERINGU LÄHTEMATERJAL
	ARVESTADA: 
1. Pärnu maakonnaplaneeringuga, kehtestatud 29.03.2018 Riigihalduse ministri käskkirjaga nr.1.1-4/74.
2. Kehtiva Kaisma valla üldplaneeringuga kehtestatud 03.02.2009 Kaisma Vallavolikogu määrusega nr 4.
3. Koostatava Põhja-Pärnumaa valla üldplaneeringuga, algatatud Põhja-Pärnumaa Vallavolikogu 24.10.2018 otsusega nr 53 (eelnõu on kooskõlastusringi läbinud ja suunamisel Vallavolikogusse vastuvõtmisele).
GEODEETILINE ALUSMATERJAL: planeerijal tellida mõõdistus
OLEMASOLEV TEEMAPLANEERING: Tootsi Suursoo ala ja tuulepargi teemaplaneering

	8. ERITINGIMUSED JA PIIRANGUD
	1. Arvestada maaparanduslike peakraavide kitsendustega. Tuulepargi rajamisel on kraavide süsteemi muudetud. Teostusjoonised on vallas saadaval.
Planeeringualal asub Suursoo ala maaparandussüsteem (id 15488711; vid 6114960030180003) ja eesvoolud kuni 10km²
• Kanda planeeringu joonistele planeeringualal paiknevad ja sellega piirnevad maaparandusehitised ja eesvoolud koos kaitsevööndiga. 
2. Planeeringualale jääb Sindi-Sopi (id 15272120) ja  Mustaru-Sopi (id 16628515) 220-330kV elektri kõrgepingeliini õhuliin koos oma kaitsevööndiga (mõlemale poole liini 40 m laiuses).
· Tegevused liini kaitsevööndis kooskõlastada liini valdajaga.
3. Liikluskorraldus avaliku kasutusega teest lähtuvalt: 
· Juurdepääsuna saab kasutada avaliku kasutusega teed (6380001 Sopi-Tootsi tee).
· Mahasõidud avalikule teele planeerida detailplaneeringu käigus koos kõikide ohutusnõuetega ja vaatekolmnurkadega planeeringualalt lähtuva liikluskoormuse vastuvõtmiseks. Soovitame lisada riigitee ristmik planeeringualasse. Arvestada, et planeering on ehitusprojekti koostamise alus. Ruumivajaduse hindamiseks, ohutu liikluslahenduse planeerimiseks ja asjatundlikkuse põhimõttele vastava projektlahenduse võimaldamiseks (vastavalt Ehitusseadustik (EhS) § 10) soovitame kaasata planeeringu koostamisse teedeinsener kui eriteadmistega isik (PlanS § 4 lg 6). 
· Joonistele kanda ja seletuskirjas tuua välja EhS § 71 kohane tee kaitsevöönd (Kaisma valla üldplaneeringu järgi on kehtestatud selleks 30m https://www.riigiteataja.ee/et/akt/68099?leiaKehtiv
· Teekaitsevööndis on keelatud tegevused vastavalt EhS § 70 lg 2 ja § 72 lg 1, sh on keelatud ehitada ehitusloakohustuslikku teist ehitist. Tee  kaitsevööndis kehtivatest piirangutest võib kõrvale kalduda ehitise omaniku nõusolekul vastavalt EhS § 70 lg 3. Hoonestus kavandada tee kaitsevööndist väljapoole, kuna kaitsevööndis puudub väljakujunenud hoonestusjoon. 
· Käsitleda vastavust kõrgematele planeeringutele ning ruumiline lahendus siduda kontaktalas paiknevate planeeringute (nende olemasolul) lahendustega. 
· Kergliiklusteede kavandamisel arvestada, et jalakäijate ohutuse tagamiseks tuleb kergliiklusteed eraldada sõiduteest ohutusribaga, mille minimaalse laiuse valikul tuleb lähtuda kergliiklustaristu kavandamise juhendi tabelist 
· Parkimine lahendada oma kinnistul ning avalikult kasutataval teel parkimist ja tagurdamist mitte ette näha. Parkimiskohtade vajadus arvutada vastavalt standardile EVS 843 Linnatänavad. 
· Joonistele kanda ja seletuskirjas kirjeldada nähtavuskolmnurgad vastavalt kliimaministri 17.11.2023 määruse nr 71 „Tee projekteerimise normid“ (edaspidi normid) lisa 2 joonisele 8. Nähtavusalas ei tohi paikneda nähtavust piiravaid takistusi. Vajadusel näha ette metsa, võsa, heki, aia vms rajatise likvideerimine (EhS § 72 lg 2). 
· Joonistel näidata planeeringualal paiknevad olemasolevad ja kavandatavad tehnovõrgud ning muu taristu. Planeeringu koosseisus kavandatavad avaliku kasutusega teega ristuvad tehnovõrgud tuleb rajada kinnisel meetodil. Lähtuda Transpordiameti juhendis „Nõuded tehnovõrkude ja -rajatiste teemaale kavandamisel“ toodud põhimõtetest. 
· Kanda joonistele tee kaitsevööndisse planeeritud objektide (hoonestusala, parkla, tehnorajatis, piire jms) kaugused tee katte servast. 
· Kasutada planeeringus riikliku teeregistri põhiseid teede numbreid ja nimetusi.
4. Planeeritav ala asub nõrgalt kaitstud põhjaveega alal. Põhjavee staatiline veetase on 2,0 kuni 10,0 meetrit maapinnast. Puurkaevu asukoha kavandamisel ei tohi puurkaevu hooldusala (veeseadus  (VeeS) § 154 lg 3) ega veehaarde sanitaarkaitseala (veeseaduse § 149 lg 1) ulatuda naaberkruntidele.
5. Detailplaneeringu ala ei jää ühisveevärgi-ja kanalisatsiooni piirkonda (ÜVK ala).Reovee kanalisatsiooni kavandamisel tuleb vältida kanalisatsiooniehitiste kujade sattumist naaberkruntidele, kuna kuja on kanalisatsiooniehtistest lähtuva keskkonnaohu võimalik ulatus (VeeS § 133, 134, 136, 137). Samuti tuleb välistada reovee sattumine kraavidesse. Planeeringus näidata kanalisatsiooniehitised ja nende kujad. 
Pinnasesse immutamine ei ole lubatud.
6. Kõik kujad peavad ära mahtuma detailplaneeringu alale.
7. Seletuskirjas käsitleda ning joonistel näidata planeeringuala sademevee ärajuhtimise lahendus. Vastavalt EhS § 72 lg 1 punktile 5 ja § 70 lg 2 punktile 1 on tee kaitsevööndis keelatud teha veerežiimi muutust põhjustavat maaparandustööd ning ohustada ehitist ja selle korrakohast kasutamist. Vältimaks tee muldkeha uhtumist ja üleniiskumist ei tohi sademevett juhtida tee alusele maaüksusele. Põhjendatud juhul, kui teekraavidesse sademevete juhtimine on vältimatu, tuleb tagada truupide, kraavide läbilaskevõime ja muldkeha niiskusrežiim. Selleks tuleb hinnata arendustegevusest lisanduvaid vooluhulki, tee kraavide ja truupide seisukorda ja läbilaskevõimet ning teostada läbilaskearvutused. 
8. Planeeringu elluviimise kavas määrata ehitusjärjekorrad. Arendusega seotud teed tuleb rajada ning nähtavust piiravad takistused (istandik, puu, põõsas või liiklusele ohtlik rajatis) kõrvaldada (alus EhS § 72 lg 2) enne planeeringualale mistahes hoone ehitusloa väljastamist. 
9. Detailplaneeringu aluseks olev geodeetiline alusplaan peab olema mõõdistatud piisavas ulatuses, mis võimaldab hinnata planeeringulahenduse sobivust sh kavandatud sademevete ärajuhtimise süsteemi jms. 
10. Lähtuvalt asjaolust, et planeeringuala piirneb avaliku kasutusega teega, tuleb planeeringu koostamisel arvestada olemasolevast ja perspektiivsest liiklusest põhjustatud häiringutega (müra, vibratsioon, õhusaaste). Liiklusest põhjustatud häiringute ulatust tuleb hinnata vastavalt keskkonnaministri 03.10.2016 määrusele nr 32 „Välisõhus leviva müra piiramise eesmärgil planeeringu koostamise kohta esitatavad nõuded“. Kavandada planeeringu kehtestaja kaalutlusotsusena meetmed häiringute leevendamiseks, sh keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ lisas 1 toodud müra normtasemete tagamiseks. Seletuskirjas kirjeldada ning vajadusel näidata joonistel kavandatud leevendusmeetmed.
11. Planeeringualale ei jää geodeetilisi märke.
12. Planeeringusse kirjutada sisse vajadus geoloogiliste uuringute tegemiseks suuremahulise hoonestuse rajamisel nende täpsemates asukohtades seoses keeruliste pinnasetingimustega (võimalik vaiadele ehitamine või vundamentides pinnase asendamine täitematerjaliga peab olema projekteerimisel läbi arvutatud)
ELERING:
Planeeringualale jäävad kõrgepinge õhuliinid 220-330kV Sopi-Tootsi ja 220-330kV Mustaru-Sopi, mille kaitsevööndit praegu laiendatakse. Täpsemad tingimused: 


	9. KESKKONNAKAITSELISED TINGIMUSED
	1. Planeeringu koostamisse kaasata linnustiku ekspert
2. Ehitusaegse heljumi leviku vältimise meetmeid kajastada planeeringus
3. Minimeerida kõvakatteliste pindade ja kuumasaarte planeerimist (kõrghaljastus, spetsiaalsed funktsionaalsed katuse- ja parkimislahendused, heledad värvitoonid katendites)
4. Arvestada võimalike suurenenud sademevete tekkega seoses muutunud kliimaoludega (nõvad, vett läbilaskvad pinnakatted, jt)
5. Rakendada elurikkuse säilitamise ja toetamise meetmeid. Samas ei tohi tuulepargi võimaliku mõjualasse kavandada selliseid veekogusid, märgalasid või sademeveelahendusi, mis suurendavad lindude toitumisaktiivsust ja seeläbi kokkupõrkeriski.
6. Arvestada  tuulepargist tuleneva jääheite riskiga. Tuulikute jääheite riskialale ei tohi kavandada jääheite suhtes tundlikke hooneid ega rajatisi, mille kasutamine eeldab inimeste regulaarset viibimist või tuleb rakendada asjakohaseid meetmeid riskide minimeerimiseks.
7. Detailplaneeringus tuleb lahendada tuletõrjeveevarustus ja maastikupõlengu riski vähendamine, arvestades, et ala paikneb kuivendatud jääksool. Vajadusel tuleb ette näha päästetehnika juurdepääsud, veevõtukohad, tule levikut piiravad hooldatavad alad ning reostunud kustutusvee ohjamise lahendused. 
8. Suure veekasutuse, spetsiifilise reovee, olulise õhusaaste, olulise müra, olulise soojusheite või suurendatud avariiriskiga ettevõtte kavandamisel tuleb kaaluda keskkonnamõju hindamise vajadust vastava tegevusloa menetluse raames. 
9. Haljastuse osakaalu protsent planeeringualal: vähemalt 15% puhke-ja haljasala maad. Hajutada planeeringualal (vältimaks kuumasaari).
Kõrghaljastust (täiskasvanud puu võraalune maa jagatud maaüksuse pindalaga) – vähemalt 10%. (puiesteedena, virgestusaladena vastavalt pinnasetingimusi arvestades).

	10. UURINGUD
	1. Ülenormatiivse kumulatiivse müra hindamiseks võib olla vajalik müra modelleerimine ( tuulepark, täiendavad tööstusalad – Kõrgemäe)
2. Arvestades üleüldiselt must-toonekure toitumisalade kehva kvaliteeti, liigi häirimistundlikkust, tuleb täiendavalt analüüsida mõju must-toonekurele ja liigi toitumisalale. Selleks teha koostööd samalaadse tingimusega Kõrgemäe tööstusala detailplaneeringu koostajatega.
3. Kui detailplaneeringu edasise menetluse käigus selgub, et planeeringulahenduse väljatöötamiseks on vajalik teha täiendavaid uuringuid, analüüse, ekspertiise vms, siis tuleb need teha ning planeeringusse lisada.

	11. ARHITEKTUURSED JA EHITUSLIKUD NÕUDED
	1. SIHTOTSTARVE: äri- ja tootmismaa (määrata osakaal). . Detailplaneeringuga krundi kasutamise sihtotstarvete määramisel aluseks võtta juhendi „Planeeringute leppemärgid“, mis võimaldab kasutusotstarbeid detailsemalt     määrata, lahendada planeeringuga arvestades antud juhtotstarbeid.
2. LUBATUD SUURIM EHITISTE ARV KRUNDIL: määrata detailplaneeringuga.
3. LUBATUD SUURIM EHITISEALUNE PIND: Määrata detailplaneeringuga,  (max  60% krundi pindalast). 
4. KRUNDI HOONESTUSALA: määrata detailplaneeringuga, järgida tuleohutuse tagamiseks ehitiste vahelisi kujasid ning vajalikku kaugust kruntide piiridest (vähemalt 4 m krundi piiridest). Määrata tingimused juhuks, kui krunte liidetakse.
5. HOONETE TULEPÜSIVUSKLASS: vähemalt TP3
6. HOONETE KORRUSELISUS: kuni 3 korrust põhihoonetel ja  1 korrus abihoonetel. 
7. HOONETE MAKSIMAALNE KÕRGUS: kuni 28 m olemasolevast maapinnast põhihoonetel, abihoonetel määratakse detailplaneeringuga. 
8. HOONETE MAKSIMAALNE SÜGAVUS: määrata planeeringuga.
9. HOONETE KÕRGUSLIK SIDUMINE: lahendada põhimõtteline vertikaalplaneerimine ja planeeritud maapinna kõrgusmärgid ning hoonestuse sidumiskõrgused detailplaneeringus. 
10. KATUSEKALDED JA –KATE, HARJAJOONE SUUND: määrata detailplaneeringuga 
11. VÄLISVIIMISTLUS: määrata detailplaneeringuga
12. KRUNTIDE PIIRID JA PIIRDED: määrata planeeringuga 
13. EHITISTE VAHELISED KUJAD: vastavalt tuleohutusnõuetele.
14. LAMMUTATAVAD EHITISED: puuduvad 
15. SERVITUUDIALAD: vajadusel määrata detailplaneeringuga. 
16. KOHUSTUSLIKUD EHITUSJOONED: vajadusel määrata detailplaneeringuga. 
17. JUURDEPÄÄSUD: mahasõit avalikult kasutatavalt Sopi-Tootsi teelt nr 6380001
18. TÄNAVAD/TEED: vajadusel lisandub transpordimaa krunt.
19. PARKIMISTINGIMUSED: Parkimine lahendada omal kinnistul vastavalt parkimisnormatiividele.
20. HEAKORD JA HALJASTUS: Planeerida asukoht jäätmemahutitele, millele peab olema tagatud piisava laiuse, vaba kõrguse ja kandevõimega ning tasane juurdepääsutee jäätmeveokile.
Leida koht kõrg- ja madalhaljastusele, et vältida kuumasaari. 
Olemasolevast kõrghaljastusest säilitada vähemalt 10%.
21. Detailplaneeringus käsitleda asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid.
22. Käsitleda müra-, vibratsiooni-, saasteriski- ja insolatsioonitingimusi ning muude keskkonnatingimusi tagavate nõuete seadmine (vajadusel).


	12. TEHNOVÕRGUD
	VEEVARUSTUS JA REOVEE KANALISATSIOON: lahendada lokaalselt puurkaevude ja biopuhasti(te) baasil. Tehnilised tingimused esitab AS MAKO (vajadusel).
SADEMEVEE LAHENDUS: lahendada detailplaneeringuga. 
ELEKTRIVARUSTUS: lahendada planeeringuga. 
SIDEVARUSTUS: lahendada planeeringuga. 
SOOJAVARUSTUS: Lahendada planeeringuga (maaküte, soojuspumbad, jääksoojus)
TÄNAVAVALGUSTUS: tööstusküla sisene tänavavalgustus tuleb lahendada planeeringuga. 
MÜRA LEEVENDAVAD MEETMED: vajadusel lahendada planeeringuga.

	13. KOOSTÖÖ JA KAASAMINE
	KOOSKÕLASTAJAD JA KAASATAVAD ASUTUSED:
· Kaitseministeerium 
· Kliimaministeerium
· Riigikaitse investeeringute keskus
· Tarbijakaitse ja Tehnilise järelevalve amet
· Regionaal-ja Põllumajandusamet
· Politsei -ja Piirivalve amet
· Maa-ja Ruumiamet
· Päästeamet
· -    Transpordiamet sh lennundus
· Keskkonnaamet
· Geoloogiateenistus
· Terviseamet
· Tori vald
· KAASATAVAD ISIKUD (Detailplaneeringu koostamisse tuleb kaasata järgmised isikud, kelle õigusi või huve võib detailplaneering puudutada):
· AS MAKO
· Elektrilevi OÜ
· Elering AS
· Telia Eesti AS
· Enefit OÜ
· Tootsi Turvas AS
· Enefit OÜ
· naaberkinnistute omanikud
·  Lisaks eelnevale kaasatakse isikud, kelle õigusi võib planeering puudutada, ja isikud, kes on avaldanud soovi olla kaasatud.

	14. PLANEERINGU KOOSSEIS JA VORMISTAMINE
	DETAILPLANEERINGU KOOSSEISU JA VORMISTAMISE NÕUDED: Detailplaneeringu joonised vormistada mõõtkavas 1:500 topo-geodeetilisele alusplaanile.
Planeeringu vormistatavad osad on:
· seletuskiri;
· joonised, mis koosnevad
· esituskujudest ja
· digitaalsetest kihtidest;
· Alusandmed
· Planeeringulahenduse ruumiandmed
· Teised esitamiseks vajalikud andmed
· planeeringu juurde kuuluvad lisad.

 DETAILPLANEERINGU KOOSSEISUS ESITADA: 
· Seletuskiri
· Seletuskirja mahus tuleb esitada muuhulgas planeeringu elluviimiseks vajalikud tegevused ja nende järjekord.
· Asendiskeem
· Tugijoonis (geodeetilisel alusel olemasolevate tehnovõrkude ja krundipiiridega ning olemasolevate piirangutega)
· Põhijoonis 
· Tehnovõrkude joonis
· Planeeringulahenduse illustratsioon
· Lisamaterjalid (tehnilised tingimused, kooskõlastused koos koondtabeliga, kokkulepped jm lepingud ning kirjavahetus)
· Kõik joonised esitada vastavalt planeeringute andmekogusse esitatavatele nõuetele.

	15. DETAILPLANEERINGU ESITAMINE MENETLUSEKS
	ESKIISSTAADIUMIS tutvustamiseks pdf formadis
AVALIKUSTAMISEKS KOOS ILLUSTREERIVA JOONISEGA
- 1 eksemplar paberkandjal
- digitaalselt pdf formaadis
- lisad (kogutud originaaldokumendid)
KEHTESTAMISEKS
· 1 eksemplar paberkandjal
· Digitaalselt pdf ja dwg või GIS- formaadis planeeringute registrisse kandmiseks

	16. PLANEERITAV ESIALGNE AJAKAVA
	DP algatamine
	november 2026

	17. 
	Eskiislahenduse koostamine
	November 2026-veebruar 2027

	18. 
	DP lahenduse korrigeerimine (vajadusel)
	Märts-aprill 2027

	19. 
	DP kooskõlastamine ja arvamuse avaldamine
	Mai-juuni 2027

	20. 
	DP vastuvõtmine
	august 2027

	
	DP avalikustamine (k. a avalik väljapanek
	August-september 2027


	
	DP korrigeerimine (vajadusel)
	oktoober 2027

	
	DP kehtestamine
	November.detsember 2027

	Ajakava võib muutuda olenevalt detailplaneeringu koostamise menetlusetappide tegelikust ajakulust. Detailplaneering tuleb kehtestada või vajadusel lõpetada 3 aasta jooksul selle algatamisest.



Detailplaneeringu lähteseisukohad koostas Põhja-Pärnumaa vallaarhitekt Reet Olev.

